Designer-ul Florin Burescu a răbufnit și și-a spus părerea despre un articol vestimentar la îndemâna oricărei femei! a oferit un interviu exclusiv Playtech Știri și ne-a dezvăluit care este greșeala fatală pe care o fac majoritatea doamnelor. Sigur nu vă așteptați la asta! Designer-ul le „interzice” femeilor să mai poarte acest articol vestimentar pe stradă!
Chiar dacă femeile pot avea o garderobă plină de haine, în majoritatea timpului, acestea nu găsesc o ținută pe placul lor. Așadar, pentru a le fi mai ușor, doamnele aleg de cele mai multe ori colanții, accesorizați fie cu o cămașă, fie cu un tricou, reușind să creeze o ținută casual, care pare a fi potrivită pentru multe evenimente. Iată, însă, că Florin Burescu nu este de acord cu această ținută! Desinger-ul le „interzice” doamnelor să mai poarte colanți:
„Nu mai plecați în colanți de sport pe stradă! Colanții nu se poartă pe stradă. Nu se poartă niciunde, pentru că este plastic și nu este ok. Dacă aveți colanți de bumbac, îi purtați la sport, dacă nu sunt din bumbac, îi aruncați.
Nu există colanți de stradă, ci să faci curățenie acasă. Este valabil pentru toate doamnele și domnișoarele! Nu recomand să purtați colanți sub nicio formă, în nicio combinație.
Colantul este făcut în proporție de 80% din plastic. Dacă nu e fibră naturală, oferă neplăceri.”, ne-a declarat Florin Burescu, în exclusivitate pentru Playtech Știri.
Florin Burescu, designer-ul vedetelor, ne-a dezvăluit că își dorește o familie, însă nu vrea să se căsătorească civil, pe motiv că actele ar complica viața. Bărbatul ne-a oferit mai multe detalii despre acest subiect:
„Îmi doresc să fac nuntă, să am o fetiță, dar nu îmi doresc să fac acte. Urăsc actele. Nu îmi doresc acele măzgălituri fără sens. Acele acte îți complică viața în orice situația. Nu merg pe premisa că o să divorțez, ci pur și simplu îți complică toată existența.
Am atâția prieteni, atâtea vedete pe cae le cunosc care, săracele, la divorț și-au blestemat ziua în care s-au născut doar pentru o semnătură. Nu e cazul. Putem merge la biserică, îmi doresc slujba religioasă, deși am înțeles că nu se poate face ca la carte dacă nu ai actele din punct de vedere civil.
La urma urmei, o binecuvântare este esențială. Neapărat vreau o fetiță, să se îmbrace așa cum îmi doresc eu. O să vină, sunt convins!”, ne-a mai spus Florin Burescu, într-un alt interviu exclusiv pentru Playtech Știri.